Υπήρξαν 21 επαναλαμβανόμενες και 12 νέες επιφυλάξεις. Η ΓΔ NEAR ήρε δύο , η ΓΔ AGRI ήρε μια και η ΓΔ REGIO συνδύασε δύο επιφυλάξεις σε μία.

Οι δαπάνες για τις οποίες διατυπώθηκαν ποσοτικοποιημένες επιφυλάξεις μειώθηκαν κατά 14 543 εκατ. EUR (από 44 392 εκατ. EUR το 2014 σε 29 849 εκατ. EUR). Αυτό οφείλεται κυρίως στη μείωση του πεδίου εφαρμογής των επιφυλάξεων που αφορούσαν τις εξωτερικές σχέσεις, καθώς και σε μια σημαντική μείωση (της τάξεως των 7 400 εκατ. EUR) στην επιφύλαξη της ΓΔ AGRI σχετικά με την άμεση στήριξη από το ΕΓΤΕ, καθώς και στα προληπτικά μέτρα που ελήφθησαν δυνάμει της πολιτικής συνοχής για τη διακοπή/αναστολή των πληρωμών της ΕΕ, αμέσως μόλις εντοπίζονται ελλείψεις στα συστήματα υλοποίησης των κρατών μελών. Το διακυβευόμενο ποσό για τις δαπάνες για τις οποίες διατυπώθηκαν επιφυλάξεις, υπολογίζεται σε 1 324 εκατ. EUR. Τα αποτελέσματα ανά τομέα πολιτικής παρουσιάζονται στον πίνακα 2. Λεπτομερή αποτελέσματα ανά υπηρεσία παρατίθενται στο παράρτημα 1.

Τομέας πολιτικής Συνολικές πληρωμές 2015 Πληρωμές του 2015 τις οποίες αφορούν οι επιφυλάξεις - πεδίο εφαρμογής Διακυβευόμενο ποσό κατά την υποβολή εκθέσεων Γεωργία 56 946 19 922 760 Συνοχή 53 822 4 305 296 Εξωτερικές σχέσεις 10 231 2 895 97 Έρευνα 14 077 2 650 160 Λοιπές εσωτερικές πολιτικές 4 029 78 10 Διοίκηση 5 676 — — Σύνολο 144 781 29 849 1 324

Πίνακας 2: Πεδίο εφαρμογής και διακυβευόμενο ποσό των επιφυλάξεων του 2015 σε εκατ. EUR

Μετά από τρία χρόνια έκδοσης επιφύλαξης που αφορά το σύνολο του προϋπολογισμού της, η ΓΔ DEVCO ανέπτυξε μια αξιόπιστη μεθοδολογία, η οποία επιτρέπει τον αποκλεισμό των δαπανών χαμηλότερου κινδύνου από το πεδίο εφαρμογής της κύριας επιφύλαξής της. Η μεθοδολογία βασίζεται στον υπολογισμό δεικτών κινδύνου, οι οποίοι αντικατοπτρίζουν την συχνότητα των σφαλμάτων που εντοπίζονται σε κάθε τμήμα των δαπανών κατά την περίοδο 2012-2014. Επί του παρόντος, το πεδίο εφαρμογής τις επιφύλαξης έχει περιοριστεί σε χορηγίες υπό άμεση διαχείριση και δαπάνες υπό έμμεση διαχείριση σε συνεργασία με διεθνείς οργανισμούς και υπηρεσίες κρατών μελών, αντιπροσωπεύοντας το 45% του προϋπολογισμού τους.

Η ΓΔ NEAR έχει εκδώσει μια ανεπιφύλακτη δήλωση αξιοπιστίας, αίροντας τις δύο επιφυλάξεις που διατύπωσε το περασμένο έτος, καθώς από την αξιολόγησή της προκύπτει ότι το επίπεδο σφάλματος είναι, σε όλες τις περιπτώσεις, κατώτερο του 2%. Για τον μηχανισμό προενταξιακής βοήθειας (ΜΠΒ), όσον αφορά το μέρος που τελεί υπό έμμεση διαχείριση, το 2015 η ΓΔ NEAR εφάρμοσε μια νέα μεθοδολογία, βασιζόμενη στις αρχές ελέγχου από δικαιούχους χώρες με βάση λεπτομερείς ελέγχους ανάθεσης. Καθώς το μέγεθος του ελεγχθέντος πληθυσμού σε κάθε χώρα δεν ήταν ακόμα αρκετά μεγάλο, η συγκεκριμένη μεθοδολογία δεν απέφερε επαρκώς αντιπροσωπευτικά αποτελέσματα. Προκειμένου να παράσχει μια πιο προσεκτική εκτίμηση, η ΓΔ NEAR αποφάσισε να υπολογίσει το διακυβευόμενο ποσό χρησιμοποιώντας ιστορικά ποσοστά σφάλματος για τον συγκεκριμένο τρόπο διαχείρισης και να το εκφράσει σε φάσμα. Η ΓΔ NEAR προτίθεται να ενισχύσει περαιτέρω τη μεθοδολογία το 2016. Όπως περιγράφεται στο τμήμα 2.3 και στο παράρτημα 3, η Υπηρεσία Εσωτερικού Λογιστικού Ελέγχου (IAS) πρότεινε επίσης ορισμένες βελτιώσεις σχετικά με τη μεθοδολογία που εφαρμόζει η ΓΔ NEAR.

Προσφάτως διατυπωθείσες επιφυλάξεις αφορούν ένα διακυβευόμενο ποσό 35 εκατ. EUR:

-Η ΓΔ DEVCO, όσον αφορά τη διαχείριση του Ειρηνευτικού Μέσου για την Αφρική (APF), λόγω μιας σειράς σημαντικών κινδύνων και ελλείψεων στον εσωτερικό έλεγχο που εντοπίστηκαν κατά τη διάρκεια εσωτερικού ελέγχου που ολοκληρώθηκε στις αρχές του 2016. Διορθωτικά μέτρα περιλαμβάνουν παρακολούθηση του Ειρηνευτικού Μέσου για την Αφρική, ρυθμίσεις διακυβέρνησης και συντονισμού μεταξύ της ΓΔ DEVCO, των αντιπροσωπειών της ΕΕ και της ΕΥΕΔ και θεσμική αξιολόγηση και παρακολούθηση των ρυθμίσεων σύμπραξης με την Αφρικανική Ένωση. Παράλληλα, μια ειδική ομάδα επιβλέπει νέα έργα και προγράμματα, προκειμένου να ενσωματώσει κατάλληλες διατάξεις στις αποφάσεις και τα συμβατικά έγγραφα, εφόσον απαιτείται.

-Διατυπώθηκαν πέντε νέες επιφυλάξεις, καθώς οι εκ των υστέρων έλεγχοι που διενεργήθηκαν το 2015 εντόπισαν ένα εναπομένον ποσοστό σφάλματος άνω του 2%.

-Οι επιφυλάξεις της ΓΔ HOME και της ΓΔ JUST σχετικά με προγράμματα επιχορήγησης, πέραν της έρευνας, δεν ήταν ενδεικτικά πρόσθετων η προσφάτως εντοπισθέντων αδυναμιών. Ήταν το αποτέλεσμα βελτιωμένων κριτηρίων σημαντικότητας, γεγονός που επέτρεψε τον αποτελεσματικότερο προσδιορισμό των τομέων που χαρακτηρίζονται από υψηλότερα ποσοστά σφάλματος. Η επιφύλαξη της ΓΔ HOME όσον αφορά την Έρευνα στο πλαίσιο του ΠΠ7 αντανακλά το γεγονός ότι είναι εφεξής υπεύθυνη για τη διαχείριση του προγράμματος, αλλά η ΓΔ GROW είχε ήδη διατυπώσει επιφυλάξεις για τη συγκεκριμένη δαπάνη κατά τα προηγούμενα έτη.

-Τέλος, η ΓΔ EMPL διατύπωσε μια επιφύλαξη όσον αφορά τα προγράμματα της περιόδου 2014-2020. Αφορά ένα ενιαίο επιχειρησιακό πρόγραμμα, στο οποίο ένας έλεγχος εντόπισε σημαντικές ελλείψεις στα συστήματα διαχείρισης και ελέγχου. Το γεγονός αυτό δεν επηρεάζει το διακυβευόμενο ποσό κατά το χρόνο υποβολής της έκθεσης, καθώς ο πιθανός κίνδυνος καλύπτεται από την παρακράτηση της τάξεως του 10% σε ενδιάμεσες πληρωμές.

Η νέες μη ποσοτικές επιφυλάξεις αφορούν τα εξής: